Джорджоне
Джорджоне (), Джорджо Барбарели да Кастелфранко е първият венециански художник, рисувал и принадлежащ в стила на Зрелия Ренесанс.

Биография 
Ученик е на Джовани Белини, най-големия майстор на живописната техника във Венеция. Прякорът му означава „Големия Джорджо“. Смъртта му вероятно е резултат от кървава свада като умира на 33-годишна възраст.

Животът му е описан от Джорджо Вазари в „Жизнеописания на най-известните живописци, ваятели и архитекти“.

Творчество 
Основният период от творчеството на Джорджоне е през първото десетилетие на XVI век. Джорджоне, първоначално се формира като художник под влиянието на Винченцо Катена и Джовани Белини, но съумява в течение на няколко години да изработи собствен зрял маниер, в основата на който лежи тънкото чувство за взаимодействие на цвят и светлина. От Джорджоне води началото си този аспект на европейската живопис, развиващ се впоследствие през много поколения художници.

Техниката на маслената живопис, към която се обръща Джорджоне, му позволява в пълна степен да предава плавните цветови преходи, наситени петна цвят, сгъстяващи се сенки и меки очертания на фигури и предмети. Вазари отбелязва за платната на Джорджоне, че са отглас от влияние оказано от творчеството на Леонардо да Винчи, посетил Венеция в началото на XVI век.

И до днес се спори за авторството на много от картините на Джорджоне. Част от тях се приписват на Тициан, който в младите си години работи съвместно с него. По-известни творби:
 Бурята (1507 г.)
 Спящата Венера (1510 г., вероятно в съавторство с Тициан)
 Пасторален концерт (1510 г.)
 Юдит (1505 г.)
 Светото семейство (1500 г.)
 Портрет на младеж (1508 – 1510 г.)
 Тримата философи (1510 г.)
 Решението на Соломонок.1500

Творби

Източници

Външни препратки 
 Джорджоне в Olga's Gallery
 Джорджоне в Web Gallery of Art
 Изкуството на Високия Ренесанс във Венеция – Джорджоне и Тициан/Art of the High Renaissance in Venice – Giorgione and Titian.

Италиански художници
Ренесансови художници
Починали от чума
Починали във Венеция